arnastofnun/IGC-2024 huggingface dataset:
S-46/2019

Mál þetta, sem þingfest var þann 14. mars sl. og dómtekið fimmtudaginn 9. maí sl., er höfðað með ákæru lögreglustjórans í Vestmannaeyjum þann 29. janúar sl., á hendur W-x-x A-kk-þgf C-x-x, fyrir umferðarlagabrot með því að hafa að morgni miðvikudagsins 1. ágúst 2018 ekið bifreiðinni […] suður Hlíðarveg og sem leið lá að Hólagötu 19 í Vestmannaeyjum án tilskilinna ökuréttinda og óhæfur til að stjórna bifreiðinni örugglega vegna áhrifa fíkniefna (í þvagi mældist tetrahýdrókannabínólsýra).

(Mál nr. 31920183039)

Telst þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. nefndra umferðarlaga.

Ákærði mætti við fyrirtöku málsins þann 9. maí sl. ásamt skipuðum verjanda sínum, M-kk-þgf D-kk-þgf N-kk-þgf lögmanni. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði tvisvar sinnum áður sætt refsingu. Þann 14. september 2011 var ákærða gerð sekt vegna aksturs undir áhrifum ávana og fíkniefna. Þann 28. janúar 2015 var ákærði fundinn sekur um akstur undir áhrifum ávana og fíkniefna og án þess að hafa ökuskírteini meðferðis. Var ákærði einnig sviptur ökurétti í tvö ár. Er brot ákærða nú ítrekað öðru sinni.

Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 95.172 kr. auk þóknunar skipaðs verjanda síns sem er hæfilega ákveðin 84.320 kr. að teknu tilliti til virðisaukaskatts.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærða ökurétti ævilangt, frá birtingu dóms þessa að telja.

S-kk-nf G. G-kk-nf héraðsdómari kveður upp dóm þennan.

D Ó M S O R Ð :

Ákærði, W-x-x A-kk-nf C-x-x, sæti fangelsi í 30 daga.

Ákærði greiði sakarkostnað samtals, 179.492 krónur, þar af þóknun skipaðs verjanda, M-kk-ef D-kk-ef N-kk-ef hdl., 84.320 krónur að teknu tilliti til virðisaukaskatts.

Ákærði er sviptur ökurétti ævilangt frá birtingu dóms þessa að telja.

S-kk-nf G. G-kk-nf.
S-517/2019

Mál þetta, sem þingfest var og dómtekið fimmtudaginn 17. október sl., er höfðað með ákæru lögreglustjórans á Suðurlandi þann 16. september sl., á hendur F-kk-þgf E-kk-þgf E-kk-þgf, fyrir umferðarlagabrot með því að hafa, að morgni mánudagsins 5. ágúst 2019, ekið bifreiðinni […] um Landeyjahafnarveg í Rangárþingi eystra, undir áhrifum áfengis (vínandamagn í blóði 0,74‰).

Telst brot ákærða varða við 1. mgr., sbr. 2. mgr. 45. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar, til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.

Ákærði mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði þrisvar sinnum áður sætt refsingu, þar af tvisvar fyrir akstur undir áhrifum ávana og fíkniefna. Þann 25. janúar 2013 gekkst ákærði undir sektargerð með sátt hjá lögreglustjóranum á Suðurnesjum fyrir akstur undir áhrifum ávana og fíkniefna. Þá var ákærði einnig sviptur ökurétti í 4 mánuði. Þann 21. desember 2016 var ákærði dæmdur til greiðslu sektar meðal annars fyrir akstur undir áhrifum ávana og fíkniefna. Við ákvörðun refsingar ákærða nú er því litið til þess að ákærði gerist nú sekur í þriðja sinn um að aka undir áhrifum áfengis og/eða ávana og fíkniefna.

Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 41.498 kr.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærða ökurétti ævilangt, frá birtingu dóms þessa að telja.

Í-kvk-nf E-kvk-nf G-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, F-kk-nf Ö-kk-nf E-kk-nf, sæti fangelsi í 30 daga.

Ákærði greiði sakarkostnað, samtals 41.498 krónur.

Ákærði er sviptur ökurétti ævilangt frá birtingu dóms þessa að telja.

Í-kvk-nf E-kvk-nf G-kvk-nf.
S-55/2019

Mál þetta, sem þingfest var og dómtekið fimmtudaginn 21. mars sl., er höfðað með ákæru lögreglustjórans á Suðurlandi þann 21. febrúar sl., á hendur A

I. fyrir hótanir og eignaspjöll með því að hafa, sunnudaginn 8. apríl 2017, í símtali við […], B, hótað að koma heim til hennar og berja hana; og með því að hafa að kvöldi sama dags komið að heimili B að C og sparkað í afturhlera bifreiðarinnar […], í eigu D, með þeim afleiðingum að hlerinn dældaðist.

Teljast framangreind brot ákærða varða við 233. gr. og 1. mgr. 257. gr. almennra hegningarlaga nr. 19, 1940 með síðari breytingum.

II. fyrir umferðarlagabrot með því að hafa sem eigandi bifreiðanna […] og […], vanrækt vátryggingarskyldu bifreiðanna samkvæmt XIII. kafla umferðarlaga nr. 50, 1987, en bifreiðarnar voru óvátryggðar föstudaginn 31. mars 2017, er lögregla hafði afskipti af þeim við […] í Þorlákshöfn og fjarlægði skráningarmerki þeirra.

Teljast brot ákærða varða við 93. gr., sbr. 91. og 92. gr. umferðarlaga nr. 50, 1987 sbr. 1. mgr 100. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 9. mars sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða.

Með vísan til 2. málsliðar 1. mgr. 180. gr. laga nr. 88/2008 um meðferð sakamála, breytir það engu um sekt ákærða, þó að tilgreining á dagsetningu brots í fyrsta lið ákæru sé röng, en samkvæmt gögnum málsins mun ákærði hafa viðhaft framangreinda háttsemi þann 8. apríl 2018, en ekki 2017, líkt og greinir í ákæru. Er það mat dómsins að vörnum ákærða hafi ekki verið áfátt vegna þessa. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði sex sinnum áður sætt refsingu, en sakaferill hans hefur ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í 30 daga. Að virtum atvikum máls þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 4. mgr. 77. gr. almennra hegningarlaga nr. 19/1940. skal ákærði jafnframt greiða 60.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 6 daga. Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, A, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði jafnframt, 60.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 6 daga.

S-kvk-nf I-kvk-nf.
S-589/2019

Mál þetta, sem þingfest var þann 31. október sl. og dómtekið fimmtudaginn 21. nóvember sl., er höfðað með ákæru lögreglustjórans á Suðurlandi þann 17. október sl., á hendur Ó-kk-þgf F-kk-þgf V-kk-þgf, fyrir brot gegn valdstjórninni, með því að hafa aðfaranótt föstudagsins 28. september 2018 á bráðamóttöku Landspítalans í Fossvogi í Reykjavík bitið lögreglumann […], sem var við skyldustörf, í vinstri upphandlegg með þeim afleiðingum að mar kom á vinstri upphandlegg lögreglumannsins, utanvert við miðju.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði mætti ekki við fyrirtöku málsins þrátt fyrir lögmæta birtingu ákæru þann 25. október sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði á ákærði þó nokkurn sakaferil að baki, sem nær allt aftur til ársins 2006. Þann 30. júní 2014 var ákærði dæmdur í 16 mánaða fangelsi m.a. fyrir líkamsárás skv. 217. gr. almennra hegningarlaga nr. 19/1940. Þá var ákærði með Héraðsdómi Reykjavíkur hinn 31. maí 2017 dæmdur í 15 mánaða fangelsi m.a. fyrir brot gegn 1. mgr. 106. gr. almennra hegningarlaga nr. 19/1940. Þann 7. júní 2019 var ákærði svo dæmdur í 18 mánaða fangelsi fyrir nokkur auðgunarbrot, fíkniefnalagabrot og umferðarlagabrot. Að öðru leyti hefur sakaferill ákærða ekki áhrif við ákvörðun refsingar í máli þessu.

Brot það sem ákærði er nú sakfelldur fyrir er framið fyrir uppkvaðningu síðastgreinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940.

Við ákvörðun refsingar í máli þessu ber að líta til 3. mgr. 106. gr. almennra hegningarlaga nr. 19/1940, en ákærða hefur áður verið refsað fyrir brot gegn 1. mgr. 106. gr. laganna, sem og fyrir líkamsárás skv. 217. gr. sömu laga.

Refsing ákærða er hæfilega ákveðin fangelsi í 60 daga. Með vísan til dómvenju þykja ekki efni til að skilorðsbinda refsinguna.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 9.400 kr. ásamt þóknun skipaðs verjanda síns, Þ-kk-ef Þ-kk-ef lögmanns, sem er hæfilega ákveðin 315.250 kr. að teknu tilliti til virðisaukaskatts.

Í-kvk-nf E-kvk-nf G-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, Ó-kk-nf F-kk-nf V-kk-nf, sæti fangelsi í 60 daga.

Ákærði greiði allan sakarkostnað, sem er þóknun skipaðs verjanda síns, Þ-kk-ef Þ-kk-ef lögmanns, 315.250 krónur að teknu tilliti til virðisaukaskatts og 9.400 krónur í annan sakarkostnað.

Í-kvk-nf E-kvk-nf G-kvk-nf.
S-628/2019

Mál þetta, sem þingfest var og dómtekið fimmtudaginn 12. desember sl., er höfðað með ákæru lögreglustjórans á Suðurlandi þann 5. nóvember sl., á hendur K-kk-þgf F-kk-þgf G-kk-þgf, […] fyrir fíkniefnalagabrot með því að hafa, mánudaginn 9. september 2019, í sumarhúsinu að […], haft í vörslu sinni 11 kannabisplöntur [420 cm á hæð] er samtals vógu 2,43 g sem lögregla fann við húsleit í umræddu sumarhúsi og fyrir að hafa um nokkurt skeið fram til þessa dags ræktað þar framangreindar kannabisplöntur.

Telst brot ákærða varða við 2. gr., sbr. 4., 5. og 6. gr. laga um ávana og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá lögreglu nr. 41909) og búnaði til ólögmætrar ræktunar og meðferðar fíkniefna sbr. munaskrá lögreglu nr. 140400 samkvæmt 6. og 7. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 21. nóvember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Ákærði á að baki þó nokkurn sakaferil sem nær allt aftur til ársins 2004. Síðast hlaut ákærði dóm þann 1. febrúar sl., 120.000 króna sekt fyrir brot gegn ávana og fíkniefnalöggjöf. Sakaferill ákærða hefur að öðru leyti ekki áhrif á ákvörðun refsingar í máli þessu.

Refsing ákærða er hæfilega ákveðin fangelsi í 30 daga. Með vísan til dómvenju og að virtum sakaferli ákærða, þykja ekki efni til að skilorðsbinda refsinguna.

Engan sakarkostnað leiddi af máli þessu.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni og búnaður til ólögmætrar ræktunar og meðferðar fíkniefna líkt og greinir í dómsorði.

H-kk-nf O. A-kk-nf dómstjóri kveður upp dóm þennan.

D Ó M S O R Ð :

Ákærði, K-kk-nf F-kk-nf G-kk-nf, sæti fangelsi í 30 daga.

Gerðar eru upptækar 11 kannabisplöntur er vógu samtals 2,43 g, sbr. efnaskrá lögreglu nr. 41909 og búnaður til ólögmætrar ræktunar og meðferðar fíkniefna, sbr. munaskrá lögreglu nr. 140400.

H-kk-nf O. A-kk-nf.
S-669/2019

Mál þetta, sem þingfest var og dómtekið fimmtudaginn 5. desember sl., er höfðað með ákæru lögreglustjórans á Suðurlandi þann 18. nóvember sl., á hendur E-kk-þgf E-kk-þgf G-kk-þgf, […] fyrir umferðarlagabrot með því að hafa, aðfaranótt laugardagsins 2. nóvember 2019, ekið bifreiðinni […] sviptur ökurétti vestur Suðurlandsveg við Langholtsveg í Flóahreppi með 110 km hraða á klukkustund þar sem leyfður hámarkshraði var 90 km á klukkustund.

Teljast brot ákærða varða við 1. mgr. 48. gr. og 2. mgr. 37. gr., sbr. 1. mgr. 100. gr. umferðarlaga nr. 50, 1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 28. nóvember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði fjórum sinnum áður sætt refsingu. Með dómi Héraðsdóms Suðurlands hinn 25. apríl 2017 var ákærði dæmdur til greiðslu sektar meðal annars fyrir að aka sviptur ökurétti. Þann 27. september 2018 gekkst ákærði undir viðurlagaákvörðun hjá Héraðsdómi Suðurlands fyrir akstur sviptur ökurétti og akstur undir áhrifum ávana og fíkniefna. Þá var hann einnig sviptur ökurétti í tvö ár frá 13. febrúar 2020. Með dómi Héraðsdóms Suðurlands hinn 10. desember 2018 var ákærði dæmdur til greiðslu sektar fyrir akstur sviptur ökurétti. Var þar um að ræða hegningarauka við fyrrgreinda viðurlagaákvörðun frá 27. september 2018.

Við ákvörðun refsingar í máli þessu verður þannig við það miðað að ákærði hafi nú í þriðja sinn eftir að hann varð fullra 18 ára og innan ítrekunartíma, sbr. 1. og 3. mgr. 71. gr. almennra hegningarlaga nr. 19/1940, verið fundinn sekur um að aka sviptur ökurétti.

Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna. Með vísan til 4. mgr. 77. gr. almennra hegningarlaga nr. 19/1940. skal ákærði jafnframt greiða 50.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 4 daga.

Engan sakarkostnað leiddi af máli þessu.

H-kk-nf O. A-kk-nf dómstjóri kveður upp dóm þennan.

D Ó M S O R Ð :

Ákærði, E-kk-nf Ö-kk-nf G-kk-nf, sæti fangelsi í 30 daga.

Ákærði greiði jafnframt 50.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 4 daga.

H-kk-nf O. A-kk-nf.
S-678/2019

Mál þetta, sem þingfest var og dómtekið fimmtudaginn 12. desember sl., er höfðað með ákæru lögreglustjórans í Vestmannaeyjum þann 19. nóvember sl., á hendur A-kk-þgf P-kk-þgf T-kk-þgf, […] fyrir líkamsárás með því að hafa aðfaranótt laugardagsins 3. febrúar 2018 í andyri veitingastaðarins Tangans á Básaskersbryggju í Vestmannaeyjum, slegið A, einu höggi með krepptum hnefa hægri handar í andlitið. Af árásinni hlaut A mikla bólgu og mar yfir hægra auga, móðusjón, eymsli yfir andlitsbeinum hægra megin (maxilla og zygomatic arch) og 0,5 mm skurð á hægri kinn.

(Mál nr. 3192018442)

Telst þetta varða við 1. mgr. 217. gr. almennra hegningarlaga nr. 19/1940 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 30 daga. Að virtum atvikum máls, að teknu tilliti til skýlausrar játningar ákærða og hreins sakaferils ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

Í-kvk-nf E-kvk-nf G-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, A-kk-nf P-kk-nf T-kk-nf, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Í-kvk-nf E-kvk-nf G-kvk-nf.
S-682/2019

Mál þetta, sem þingfest var og dómtekið fimmtudaginn 12. desember sl., er höfðað með ákæru lögreglustjórans í Vestmannaeyjum þann 19. nóvember sl., á hendur G-kk-þgf B-kk-þgf B-x-x B-kk-þgf, […] fyrir líkamsárás með því að hafa aðfaranótt sunnudagsins 25. febrúar 2018 fyrir utan veitinga og skemmtistaðinn Lundann, Kirkjuvegi 21 í Vestmannaeyjum veist að A slegið hann hnefahöggi í andlit, fellt hann í jörðina og slegið hann í andlit, skömmu síðar veist að B og sparkað í hægra læri hans utanvert og reynt að slá C hnefahöggi í andlitið sem hann náði að víkja sér undan. Af árásinni hlaut A glóðarauga á vinstra auga, eymsli yfir kjálkalið og höfuðverk og B hlaut mar á læri.

(Mál nr. 3192018912)

Telst þetta varða við 1. mgr. 217. gr. og 1. mgr. 217. gr., sbr. 20. gr. almennra hegningarlaga nr. 19/1940 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 25. nóvember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði þrisvar sinnum áður sætt refsingu. Með dómi Héraðsdóms Suðurlands hinn 6. júlí 2018 var ákærði dæmdur í 90 daga fangelsi skilorðsbundið til tveggja ára meðal annars fyrir líkamsárás og hótunarbrot. Með dómi Héraðsdóms Suðurlands hinn 10. janúar 2019 var ákærði dæmdur í 4 mánaða fangelsi skilorðsbundið til tveggja ára fyrir brot gegn 1. mgr. 106. gr. almennra hegningarlaga nr. 19/1940. Var þar um að ræða hegningarauka og skilorðsdómur frá 6. júlí 2018 dæmdur upp. Brot það sem ákærði er nú sakfelldur fyrir er framið fyrir uppkvaðningu síðastgreinds dóms og ber að dæma upp framangreinda refsingu og ákveða refsingu í einu lagi sbr. 60. gr. og 78. gr. almennra hegningarlaga nr. 19/1940.

Refsing ákærða er hæfilega ákveðin fangelsi í 7 mánuði. Að virtum atvikum máls þykir þó rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 17.616 kr.

Í-kvk-nf E-kvk-nf G-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, G-kk-nf B-kk-nf B-x-x B-kk-nf, sæti fangelsi í 7 mánuði en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði allan sakarkostnað, samtals 17.616 krónur.

Í-kvk-nf E-kvk-nf G-kvk-nf.